Manufaa ya kilimo nchini Kenya

MANUFAA YA KILIMO NCHINI KENYA 
Kilimo ni ufugaji wa wanyama na mimea. Katika nchi ya Kenya wakaazi wengi ni wakulima ambao hufuga wanyama na kupanda mimea mbalimbali. Mimea hii ni kama vile maua, mikahawa, majani chai na pamba. Pia katika ufugaji wa wanyama kuna ngombe, mbuzi, ufugaji wa nyuki, kuku na hata samaki.
Kilimo kina manufaa mengi katika uimarishaji wa uchumi wa Kenya. Kwanza, kilimo kimesaidia sana katika maongezeko ya kazi kwa vijana na wananchi. Ongezeko hili la kazi limesaidia sana kuondoa maovu katika jamii kama vile uporaji na ubakaji wa watoto kwa sababu vijana wanajihusisha na kazi wakati wowote. 
Pili, kilimo kinasaidia sana katika kuleta utangamano mwema katika mataifa mbalimbali kote ulimwenguni. Hii ni kutokana na bidhaa ambazo husafirishwa kutoka nchi hii ya Kenya hadi nchi zile nyingine. Bidhaa kama vile pamba, asali, majani chai husafirishwa na nchi ya Kenya. Fedha ambazo hutokana na bidhaa hizi hutumiwa kuendeleza uchumi wa taifa hili la Kenya 
Tatu, kilimo kimesaidia sana serikali kupata ushuru ambao unasaidia kujenga taifa na kuimarisha miundo msingi nchini kama vile kuimarisha barabara, kujenga hospitali na kujenga shule. Pia wakulima huweza kupata mapato yao kutokana na kuuza bidhaa hizi za kilimo na huweza kuimarisha maisha yao.
Nne, kilimo pia husaidia sana katika maendeleo ya viwanda nchini Kenya. Hii ni kutokana na 
kuvitolea bidhaa mbalimbali kama vile matunda ambayo yanatumiwa kuunda sharubati na 
Ngozi za wanyama ambazo hutumiwa kuunda nguo. Bidhaa hizo huuzwa kwa nchi jirani na kupata pesa ambazo zinaimarisha uchumi katika nchi. 
Mwisho, kilimo kinasaidia katika kuimarisha uchumi kutokana na kutolea nchi chakula. Wananchi wa Kenya wanapata chakula bora, wataweza kuwa na afya bora kwa hivyo wataweza kufanya kazi zao kwa bidii. Wananchi wanapofanya kazi kwa bidii wataweza kuimarisha uchumi wa nchi hii ya Kenya. 
Kwa hivyo, kilimo ni chanzo kikuu cha kuimarisha uchumi wa nchi ya Kenya na kila mja yafaa akitilie maanani.